Τηγανιά με κάστανα και κόκκινα μήλα
Απίθανο συνοδευτικό για κρεατικά και πουλερικά, αλλά και ένα πλήρες γεύμα με την προσθήκη τυριών της αρεσκείας μας ή καπνιστών αλλαντικών και χωριάτικων λουκάνικων.
700 γρ. (καθαρό βάρος) κάστανα, καθαρισμένα και βρασμένα, ολόκληρα ή σε  μεγάλα κομμάτια (υπάρχουν και έτοιμα σε vacuum, στα σούπερ μάρκετ και τα μανάβικα), 2 κόκκινα μήλα, καθαρισμένα και κομμένα σε κύβους 2-3, 1 ξερό κρεμμύδι, ψιλοκομμένο, 1 μικρό κλωναράκι σέλερι, ψιλοκομμένο, ξύσμα από 1 πορτοκάλι, 70 ml μπράντι, 1/2 μάτσο μαϊντανός, ψιλοκομμένος, 70 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε την τηγανιά με κάστανα και κόκκινα μήλα σε ένα μεγάλο τηγάνι ζεσταίνουμε το λάδι σε δυνατή φωτιά και σοτάρουμε το κρεμμύδι και  το σέλερι για 2-3 λεπτά, μέχρι να ροδίσουν ελαφρώς.Προσθέτουμε τα κάστανα και τα μήλα  και τα σοτάρουμε για 1 λεπτό, ανακατεύοντας,  μέχρι να λαδωθούν και να ζεσταθούν καλά.Ρίχνουμε το μπράντι, αφήνουμε 2 λεπτά να εξατμιστεί το αλκοόλ και αποσύρουμε από τη φωτιά.Πασπαλίζουμε με το ξύσμα πορτοκαλιού και τον μαϊντανό και σερβίρουμε.
Κάστανα,Μήλο